CELEX: 62021TN0072
Language: lt
Date: 2021-02-03 00:00:00
Title: Byla T-72/21: 2021 m. vasario 3 d. pareikštas ieškinys byloje Bowden ir Young / Europolas

2021 3 22   
            
            
               LT
            
            
               Europos Sąjungos oficialusis leidinys
            
            
               C 98/33
            
         
      2021 m. vasario 3 d. pareikštas ieškinys byloje Bowden ir Young / Europolas
      
      (Byla T-72/21)
      (2021/C 98/38)
      Proceso kalba: prancūzų
      
         Šalys
      
      
         Ieškovai: Ian James Bowden (Haga, Nyderlandai) ir Janey Young (Haga), atstovaujami advokatės N. de Montigny
      
         Atsakovė: Europos Sąjungos teisėsaugos bendradarbiavimo agentūra (Europolas)
      
         Reikalavimai
      
      Ieškovai Bendrojo Teismo prašo:
      
                  —
               
               
                  Panaikinti 2020 m. kovo 30 d. individualius sprendimus netaikyti išimties iš pilietybės sąlygos, numatytos Kitų tarnautojų įdarbinimo sąlygų 12 straipsnio 2 dalies a punkte ir nutraukti jų atitinkamas sutartis pagal Kitų tarnautojų įdarbinimo sąlygų 47 straipsnį išsiunčiant išankstinį pranešimą, įsigaliojantį „pasibaigus pereinamajam laikotarpiui“, t. y. 2020 m. gruodžio 31 d. pagal Susitarimą dėl išstojimo;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas procedūros ir taikytų kriterijų neteisėtumu, teisės klaida ir aiškinimo klaida, skaidrumo ir aiškumo nebuvimu, teisinio saugumo, nuspėjamumo ir gero administravimo pareigos nesilaikymu vykdant procedūrą dėl išimties taikymo.
               
            
                  2.
               
               
                  Antrasis ieškinio pagrindas grindžiamas teisėtų lūkesčių pažeidimu, bylos individualaus ir išsamaus vertinimo nebuvimu, savavališkų sprendimų priėmimu, procedūros apėjimu ir motyvų nenurodymu.
               
            
                  3.
               
               
                  Trečiasis ieškinio pagrindas grindžiamas rūpestingumo pareigos pažeidimu.
               
            
                  4.
               
               
                  Ketvirtasis ieškinio pagrindas grindžiamas teisės būti veiksmingai išklausytam pažeidimu.
               
            
                  5.
               
               
                  Penktasis ieškinio pagrindas grindžiamas vienodo požiūrio principo ir bet kokios diskriminacijos draudimo pažeidimu.
               
            
                  6.
               
               
                  Šeštasis ieškinio pagrindas grindžiamas akivaizdžia vertinimo klaida.